Kui kellelgi on veel teadmata, et 2008 Maailmameister Peter Eastgate on oma meistrivõru e-bay's heategevuslikul eesmärgil müüki pannud, siis olgu ta nüüd sellest teadlik! Tony G, kes kunagi "kaanele pääsemiseks" sobivaid juhuseid mööda ei lase, on kohe üldsust teavitanud, et kavatseb oksjonil kindlasti osaleda.  Loomulikult ei taha Tony G soetada võru mingil igaval põhjusel! Ta ei kavatse seda turniiridel kandma hakata ega plaani seda PartyPokeri turniiril auhinnana välja panna. Ta tahab selle võru osta oma koerale, kelle nimi on Zasko. Tony G Blogist saad kogu plaanist pikemalt lugeda ning siit vaadata oksjoni käiku. Algselt lubas Tony maksta võru eest 17 500$, kuid see hind on juba ammu ületatud, oksjon lõpeb 25. novembril ning artikli valmimise ajaks on hind kerkinud uba 56 800 dollari peale. Veidi kannatust ja varsti saamegi teada, kas koeral õnnestub endale uus aksessuaar saada või mitte.